sagorsarker/bangla-wikipedia huggingface dataset:
কুল্লা ইউনিয়ন

কুল্লা ইউনিয়ন বাংলাদেশের ঢাকা বিভাগের ঢাকা জেলার অন্তর্গত ধামরাই উপজেলার একটি ইউনিয়ন।
কুল্লা ইউনিয়নের আয়তন ৩১.৪২ বর্গ কিলোমিটার। এই ইউনিয়নটির উত্তরে রয়েছে সোমভাগ ইউনিয়ন, পশ্চিমে সোমভাগ ও নান্নার ইউনিয়ন, দক্ষিণে রোয়াইল ও সিংগাইর,মানিকগঞ্জ এবং পূর্বে সাভার।
ধামরাইয়ের কুল্লা ইউনিয়নে রয়েছে ২৭টি গ্রাম ও ৩১টি মৌজা। গ্রামগুলো হলো ফোর্ডনগর, বরদাইল, রূপনগর, চৌটাইল, চাউলাইল, বরাকৈর, আড়ালিয়া, কেলিয়া, কুল্লা, হীরানদী কুল্লা, সীতি, পাল্লী, নওগাঁওকাইত, বাড়িল্লা, কাকনাইল, বাড়ীগাঁও, সাস্তাপুর, মাখুলিয়া, বড়কুশিয়ারা, মামুরা, নতুন মাখুলিয়া, লাড়ুয়াুকুন্ড, কান্দাপাড়া, দেলীগাংগাইল, ইমামগাংগাইল, খাতরা, বড়চন্দ্রাইল এবং বাসাইল।
বাংলাদেশর ২০২২ সালের আদমশুমারি অনুযায়ী ধামরাইয়ের কুল্লা ইউনিয়নের জনসংখ্যা ৪৬,৩৭৬ জন। এর মধ্যে পুরুষ ২৩,৬৭৬ জন এবং নারী ২২,৭০০ জন। এদের মধ্যে মোট ভোটার সংখ্যা ৩৩,৭৮৩ জন।
কুল্লা ইউনিয়নে সরকারি ও বেসরকারি প্রাথমিক বিদ্যালয়ের সংখ্যা যথাক্রমে ১৫টি ও ৯টি। বেসরকারি মাদ্রাসা ও এতিমখানা রয়েছে যথাক্রমে ১৩টি ও ২টি এবং উচ্চমাধ্যমিক বিদ্যালয়ের সংখ্যা একটি।
কুল্লা ইউনিয়নের অধিকাংশ জমি আবাদি এবং কৃষি কাজে ব্যবহৃত। জামালপুর ও টাঙ্গাইল হয়ে বংশী নদী এই ইউনিয়নের এক পাশ দিয়ে প্রবাহিত হয়ে ধলেশ্বরী নদীতে পতিত হয়েছে। এই নদীটি কুল্লা ইউনিয়নের হাজিবাড়ি, ইসলামপুর, মাখুলিয়া, কাজিয়ারকুণ্ড, রূপনগর, ফোর্ডনগর গ্রাম সমূহ ঘেষে প্রবাহিত হওয়ায় এই অঞ্চলের অধিকাংশ জমিতে কৃষিকার্য সম্পাদিত হয়ে থাকে। বর্ষা মৌসুমে নদী বিধৈত পলি জমে ফসলি জমিকে আরও উর্বর করে তুলে।
এই ইউনিয়নের সীতি গ্রামে রয়েছে আলাদীন পার্ক নামে একটি জনপ্রিয় বিনোদন কেন্দ্র।
যাদবপুর ইউনিয়ন, ধামরাই

যাদবপুর ইউনিয়ন ের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
ভৌগোলিক তথ্য:
ইউনিয়নের নাম: ৪ নং যাদবপুর ইউনিয়ন পরিষদ
উপজেলা: ধামরাই।
মোট এলাকা: ১৯.২৪ বর্গ কিলোমিটার
মোট ওয়ার্ড: ০৯টি
মোট গ্রাম: ২৭টি
নির্বাচন কমিশন অনুসারে মোট ভোটার সংখ্যা - ১৪৯৮৬/২০১৬
১নং ওয়ার্ডঃ আমরাইল, গোমগ্রাম, ডেলুটিয়া, ডেলুটিয়া আদদাশ্রম।
২নং ওয়ার্ডঃ রামভদ্রপাড়া, পুকুরিয়া, খলবীরা।
৩নং ওয়ার্ডঃ গোমগ্রাম, গাঁওতাঁরা, বনেরচর।
৪নং ওয়ার্ডঃ ধানতারা বাজার, যাদবপুর, দক্ষিণ পঞ্চাশ।
৫নং ওয়ার্ডঃ ধনটা।
৬নং ওয়ার্ডঃ গারোগগ্রাম, ভাতকুড়া, উত্তর পঞ্চাশ।
৭নং ওয়ার্ডঃ পাঁচলক্ষ্মী, সিটিটা, চূর্না, কুমার হাতী, বামকোটা, পাঁচ বিশাখোতা।
৮নং ওয়ার্ডঃ বাখুরা, বিলকুশনাই, আতিগ্রাম
৯নং ওয়ার্ডঃ আমছিমুর, ভাগ্যেশ্বরী।
১. যাদবপুর ভুবন মোহন স্কুল এ্যন্ড কলেজ, যাদবপুর।
২. আমছিমুর সেসীপ হাই স্কুল, আমছিমুর।
৩. গোমগ্রাম আইবিএম কলেজ, গোমগ্রাম।
৪. আমরাইল সিদ্দিকীয়া দাখিল মাদরাসা, আমরাইল।
৫. আর-রহমান বালিকা মাদরাসা, যাদবপুর।
৬. ডা. রমজান আলী নূরানি মাদরাসা, গোমগ্রাম।
চৌহাট ইউনিয়ন

চৌহাট ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
বাইশাকান্দা ইউনিয়ন

বাইশাকান্দা ইউনিয়ন বাংলাদেশের ঢাকা জেলার ধামরাই উপজেলার একটি প্রশাসনিক এলাকা।
ইউনিয়নের নামঃ ০৫ নং বাইশাকান্দা পরিষদ, ধামরাই উপজেলা।
ওয়ার্ড নং ০১ঃ গ্রামের নাম - বাইশাকান্দা ,কাছৈর ,গায়রাকুল ,খাগাইল ।
ওয়ার্ড নং ০২ঃ গ্রামের নাম - উত্তর খাগাইল ,তের দানা ,পাইছাল । ।
ওয়ার্ড নং ০৩ঃ গ্রামের নাম - শিংশ্রী , বেরশ ,বাউটিয়া  ।
ওয়ার্ড নং ০৪ঃ গ্রামের নাম - পুটল ,বিলবাউটিয়া ।  
ওয়ার্ড নং ০৫ঃ গ্রামের নাম - বাঘাইর ,গোলাকান্দা , চন্ডিপুর ।
ওয়ার্ড নং ০৬ঃ গ্রামের নাম - ভূরাইল , জামিরা বাড়ী্ ।
ওয়ার্ডনং ০৭ঃ গ্রামের নাম - চন্ডিশ্বর , আনলিয়াখোলা ,কদমতলি ।
ওয়ার্ড নং ০৮ঃ গ্রামের নাম - মদনদিয়া , রঘুনাথপুর ,মঙ্গলবাড়ী ।
ওয়ার্ড নং ০৯ঃ গ্রামের নাম -  কান্দাপুটল ,বাগমারা ,রামনগর ,খোলাবাড়ী ।
                    জনসংখ্যা বিষয়ক তথ্যঃ
মোট জন সংখ্যাঃ ২০০১ অনুসারে মোট জনসংখ্যা  ২০,১৪৫ জন ।
                           মহিলাঃ ১০,১৪৫ জন , পুরুষঃ ১০,০০০ জন  
সরকারী প্রতিষ্ঠান , ধর্মীয় প্রতিষ্ঠান ও শিক্ষা প্রতিষ্ঠান সমূহঃ
 সরকারী প্রতিষ্ঠানঃ ইউনিয়ন  ভূমি  অফিস , ইউনিয়ন স্বাস্থ্য ও পরিবার কল্যাণ কেন্দ্র  ০১ টি , কমিউনিটি ক্লিনিক ০১ টি  ।
শিক্ষা প্রতিষ্ঠানঃ উচ্চ বিদ্যালয় ০২ টি , দাখিল মাদ্রাসা ০১ টি , সরকারী প্রাথমিক বিদ্যালয় ১১ &&ট , কলেজ ০২টি
ধর্মীয় প্রতিষ্ঠান ঃ মসজিদ - ৩২ টি , মন্দির ১৮ টি ।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
মোট আয়তনঃ ১৯.৩১ বর্গ কিলোমিটার ।
মোট ওয়ার্ড ০৯ টি ।
মোট গ্রাম ২৭ টি ।
মোট খানাঃ ৩৯৪২ টি  ।
 কলেজটি ২০০১ সালে স্থাপিত হয় । ধামরাই -ধানতারা বাজার পাকা রাস্তার পাশে কলেজটি অবস্থিত ।
বাইশাকান্দা ইউনিয়নের গোলাকান্দা গ্রামে 
মো:আব্দুল গণি সরকার জন্মগ্রহণ করেন।তিনি 
ঢাকা বিশ্ববিদ্যালয়ের প্রথম বর্ষের শিক্ষার্থী ছিলেন।তার পিতার নাম গোপাল সরকার।
মন্দির- ১০টি
01. বেরশ গৌর সেবা আশ্রম
02. বেরশ দক্ষিণপাড়া কালি মন্দির
03. বেরশ সার্বজনীন লক্ষ্মী মন্দির
04. খাগাইল অমৃত ভক্তের আশ্রম
05. খাগাইল কালি মন্দির
06. গোলাকান্দা দুর্গা মন্দির ০১
07. গোলাকান্দা দুর্গা মন্দির ০২
08. খাগাইল লক্ষী মন্দির
O9. কাছৈর কালি মন্দির
10. বাইশাকান্দা শিব মন্দির
সোমভাগ ইউনিয়ন

সোমভাগ ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
রোয়াইল ইউনিয়ন

রোয়াইল ইউনিয়ন বাংলাদেশের ঢাকা জেলার ধামরাই উপজেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত। এই ইউনিয়নের দক্ষিণে এবং পশ্চিমে সিংগাইর উপজেলা উত্তরে নান্না ও সুয়াপুর ইউনিয়ন এবং পূর্বে কুল্লা ইউনিয়ন অবস্থিত। এই ইউনিয়নের আয়তন ২৫.৬৯ বর্গকিলোমিটার।
২০১১ সালের আদমশুমারি অনুযায়ী রোয়াইল ইউনিয়নের মোট জনসংখ্যা ৩১,৯৩৩ জন। পুরুষ ১৬,৮২০ জন (প্রায়), মহিলা ১৫,১১৩ জন (প্রায়)। জনসংখ্যা ঘনত্ব ১,১৯৬.৩০ জন প্রতি বর্গ কিলোমিটারে।
ইয়েভাডে সুব্রাহ্মণিয়াম

ইয়েভাডে সুব্রাহ্মণিয়াম (অর্থ: কে সুব্রাহ্মণিয়াম?; , তেলুগু: ఎవడే సుబ్రమణ్యం​) ২০১৫ সালের একটি তেলুগু ভাষার ভারতীয় চলচ্চিত্র। এই চলচ্চিত্রটির কাহিনী রচনা ও পরিচালনা করেছেন নাগ অশ্বীন এবং প্রযোজনা করেছেন প্রিয়াঙ্কা দত্ত। চলচ্চিত্রে প্রধান চরিত্রে অভিনয় করেন নানি,
ও মালভিকা নায়ের এবং বিভিন্ন সহায়ক চরিত্রে আরো অভিনয় করেন বিজয় দেবরকোন্ডা এবং রিতু বর্মা। অন্যান্য গুরুত্বপূর্ণ চরিত্রে আরো অভিনয় করছেন খ্যাতিমান শিল্পী নাসার, কৃষ্ণাম রাজু ও রাজেশ বিবেক। বিশ্ব​-বিখ্যাত সঙ্গীত পরিচালক ইলাইয়ারাজা এই চলচ্চিত্রের সঙ্গীত পরিচালক এবং এর্কুল্লা রাকেশ ও নবীন যাদব, চিত্রগ্রাহক। চলচ্চিত্রটি ২১শে মার্চ, ২০১৫ সালে সারা বিশ্বে মুক্তিপ্রাপ্ত হ​য়।
চলচ্চিত্রটি তৈরি করা হ​য় একজন নিয়মনিষ্ঠ মানুষের("সুব্বু", ওরফে "সুব্রাহ্মণিয়াম") দ্রুত-বিন্যস্ত জীবনকে কেন্দ্র করে যিনি আত্ম-আবিষ্কারের একটি যাত্রায় বেরিয়ে পড়েন।
সুদূর নেপালে অবস্থিত হিমাল​য় পর্বতমালার বিভিন্ন অঞ্চলে এ ফিল্মটির শুটিং ঘটে। শীর্ষ অভিনেতা নানি হায়দ্রাবাদে একটি ইন্টারভিউতে বলেন যে তাদের পুরো প্রোডাকশন দল শুটিং চলাকালীন অধিকাংশ দিনই না স্নান করে কাটিয়াছিলেন।
অঁরি লুই ল্য শাতলিয়ে

অঁরি লুই ল্য শাতলিয়ে (৮ই অক্টোবর, ১৮৫০ – ১৭ই সেপ্টেম্বর, ১৯৩৬) ১৯শ শতক ও ২০শ শতকের একজন অত্যন্ত প্রভাবশালী ফরাসি রসায়নবিদ। রাসায়নিক বিক্রিয়ার ক্ষেত্রে একটি অতি গুরুত্বপূর্ণ নীতি প্রদানের মাধ্যমে তিনি সমগ্র বিশ্বে জনপ্রিয় হয়ে আছেন। এই নীতিকে বলা হয় ল্য শাতলিয়ে-র নীতি। তিনি ও তার বন্ধু জাসপের রসি মিলে এই নীতিটি প্রদান করেছিলেন।
ল্য শাতলিয়ে ১৯৫০ সালের ৮ই অক্টোবর তারিখে ফ্রান্সের প্যারিসে জন্ম গ্রহণ করেন। তাঁর পিতা লুই ল্য শাতলিয়ে ছিলেন একজন উপাদান প্রকৌশলী। তাঁর পিতা ফ্রান্সের শিল্পক্ষেত্রে অ্যালুমিনিয়াম বিপ্লবের অন্যতম অগ্রদূত ছিলেন। ল্য শাতলিয়ে-র পিতা বাল্যকাল থেকেই তার ভবিষ্যৎ জীবন নিয়ে চিন্তিত ছিলেন। ল্য শাতলিয়ে-র এক বোন (মেরি) এবং চার ভাই ছিল। বাল্যকাল থেকেই লাল্য শাতলিয়েকে অনেক কঠোর নিয়মনীতির মধ্যে দিয়ে জীবন যাপন করতে হয়। তার মা লুই দোনাল তাঁর বাচ্চাদের শক্ত শৃঙ্খলায় বেধে রেখেছিলেন। যার জন্যই তিনি ভবিষ্যতে বড় বিজ্ঞানী হিসেবে আত্মপ্রকাশ করতে পারেন।
শৈশবে তিনি প্যারিস শহরের কলেজ রোলাঁ নামক বিদ্যালয়ে পড়ালেখা করেছিলেন। ১৯ বছর বয়সে প্রকৌশলশাস্ত্রে উত্তীর্ণ হবার পর তিনি প্যারিসের আধুনিক বিজ্ঞান গবেষণা প্রতিষ্ঠান "একল পোলিতেকনিকে" যোগদানের মাধ্যমে তাঁর বাবার পদাঙ্ক অনুসরণ করেন। প্রকৌশল বিভাগে সাফল্য অর্জনের মাধ্যমে তিনি ফ্রান্সের সেনাবাহিনীতে লেফটেন্যান্ট পদে যোগদান করেন।
ল্য শাতলিয়ে তার বান্ধবী জঁভিয়েভ নিকোলা-র সাথে বিবাহ বন্ধনে আবদ্ধ হন। তাদের চার মেয়ে এবং তিন ছেলেসহ সাত জন সন্তান ছিল। এদের মধ্যে পাঁচ জন বিজ্ঞান বিষয়ে গবেষণা করেন।
প্রকৌশলবিদ্যায় স্নাতক হবার পর তিনি এই বিষয় নিয়ে প্রশিক্ষণ দিতে শুরু করেন। কিন্তু রসায়ন তাকে বারবার আকৃষ্ট করে। শিল্প বিপ্লবের ঐ সময়টাতে কারখানার রসায়ন সংক্রান্ত বিভিন্ন সমস্যা বারবার তাকে ভাবিয়ে তুলতো। তাই তিনি প্রকৌশলী পেশা ছেড়ে একজন রসায়নবিদ হিসেবেই নিজের জীবন গড়ে তুলেন। ১৯৮৭ সালে তিনি প্যারিসের "একোল দে মিন" নামক প্রতিষ্ঠানে রসায়ন বিভাগের প্রধান হিসেবে দায়িত্বপ্রাপ্ত হন। এছাড়াও তিনি ১৮৮৪ ও ১৮৯৭ সালে প্যারিসের আধুনিক বিজ্ঞান গবেষণা প্রতিষ্ঠান "একোল পোলিতেকনিকে" (পলিটেকনিক স্কুলে) শিক্ষক হিসেবে যোগদানের জন্য চেষ্টা করেন, কিন্তু সফল হননি।
তারপর তিনি প্যারিস বিশ্ববিদ্যালয়ে অধ্যাপক হিসেবে দায়িত্ব পালন করেন। তিনি ১৯০৭ সালে তিনি রসায়নে নোবেল পুরস্কার প্রদান প্রতিষ্ঠান রাজকীয় সুয়েডীয় বিজ্ঞান একাডেমির সদস্য নির্বাচিত হন।
তখনকার সময় এটা সাধারণ ছিল যে, বিজ্ঞানী এবং প্রকৌশলীদের ব্যবসা বা শিল্প সম্পর্কে বেশ ভালো একটা বৈজ্ঞানিক দৃষ্টিভঙ্গি রাখা। "লা র‍্যভ্যু দ্য মেতাল্যুর্জি" নামক গবেষণা সাময়িকীর প্রথম সংখ্যায় ল্য শাতলিয়ে ফ্রেডরিক উইনস্লো টেলরের বৈজ্ঞানিক ব্যবস্থাপনা তত্ত্ব নিয়ে তাঁর মতামতের বর্ণনা দিয়ে একটি নিবন্ধ প্রকাশ করেছিলেন। তিনি ১৯২৮ সালে টেলরবাদ সম্পর্কিত একটি বই প্রকাশ করেছিলেন।
ল্য শাতলিয়ে রাজনৈতিকভাবে রক্ষণশীল মনোভাবের ছিলেন।"র‍্যভু একোনোমিক আঁতেরনাসিওনাল দ্য ব্রুসেল"-এ সাপ্তাহিক চল্লিশ ঘণ্টা কাজ করার আইনের বিষয়ে ১৯৩৪ সালে মতামত প্রকাশ করেছিলেন। তবে কিছু সংসদ-বিরোধী দোষ থাকা সত্ত্বেও, তিনি যেকোন উগ্রবাদী বা মৌলবাদী আন্দোলন থেকে দূরে থাকতেন।
রসায়নে তিনি তাঁর নীতির (ল্য শাতলিয়ে-র নীতি) জন্য সবচেয়ে বেশি পরিচিত। তিনি ১৮৮৪ সাল থেকে ১৯১৪ পর্যন্ত তিনি বিভিন্ন ধাপে ধাপে তার নীতির ব্যাখ্যা প্রদান করেন। এর জন্য তিনি ৩০টিরও অধিক নিবন্ধ প্রকাশ করেছিলেন। বর্তমানে তাঁর এই নীতি রসায়নের অনেক গুরুত্বপূর্ণ কাজে ব্যবহার করা হয়। বিভিন্ন কলকারখানার উৎপাদন বৃদ্ধির ক্ষেত্রে তার এই নীতিটি সবচেয়ে ব্যাপকভাবে ব্যবহৃত হচ্ছে।
সীতামঢ়ী জেলা

সীতামঢ়ী জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সীতামঢ়ী। জেলাটি বিহারের তিরহূত বিভাগের অন্তর্গত এবং নেপালের সীমানা বরাবর অবস্থিত।
হিন্দু কিংবদন্তি অনুসারে, "রামায়ণ" মহাকাব্যের কেন্দ্রীয় চরিত্র সীতা এখানে জন্মগ্রহণ করেছিলেন। সীতামঢ়ী শহরের কাছে সীতার একটি মন্দির আছে। সীতামঢ়ীর কাছে মৌর্য যুগের একটি পাথরকাটা গুহামন্দিরও রয়েছে।
১৮৭৫ সালে মুজফফরপুর জেলার অধীনে সীতামঢ়ী মহকুমা গঠিত হয়। ১৯৭২ সালের ১১ ডিসেম্বর মুজফফরপুর জেলা বিভাজিত করে পৃথক সীতামঢ়ী জেলা গঠিত হয়। ১৯৯৪ সালে এই জেলা ভেঙে শিওহর জেলা গঠিত হয়।
বর্তমানে সীতামঢ়ী জেলা রেড করিডোরের অন্তর্গত।
সীতামঢ়ী জেলার আয়তন । এই জেলার আয়তন অস্ট্রেলিয়ার গ্রুট এইল্যান্ডের আয়তনের প্রায় সমান।
সীতামঢ়ী জেলা তিনটি মহকুমায় বিভক্ত। এগুলি হল: সীতামঢ়ী সদর, বেলসন্দ ও পুপরি।
বিহারের যে ৩৬টি জেলা বর্তমানে অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, সীতামঢ়ী জেলা তার মধ্যে অন্যতম।
২০১১ সালের জনগণনা অনুসারে, সীতামঢ়ী জেলার জনসংখ্যা ৩,৪১৯,৬২২। এই জেলার জনসংখ্যা পানামা রাষ্ট্র বা মার্কিন যুক্তরাষ্ট্রের কানেটিকাট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৯৬তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৭.৪৭%। সীতামঢ়ী জেলার লিঙ্গানুপাতের হার প্রতি ১০০০ পুরুষে ৮৯৯ জন মহিলা এবং সাক্ষরতার হার ৫৩.৫৩%।
বাংলাদেশ জার্নাল অনলাইন

বাংলাদেশ জার্নালস অনলাইন (ইংরেজি:Bangladesh Journals OnLine(BanglaJOL)) বৈজ্ঞানিক প্রকাশনা প্রাপ্তি বিষয়ক আন্তর্জাতিক সংঘ বা ইন্টারন্যাশনাল নেটওয়ার্ক ফর দ্য অ্যাভেইলবিলিটি অব সায়েন্টিফিক পাবলিকেশন্স (আইএনএএসপি) পরিচালিত একটি কর্মসূচি। ব্রিটিশ সরকারের আন্তর্জাতিক সহায়তা বিভাগের অর্থায়নে ওপেন অ্যাক্সসেস জনপ্রিয়তার লক্ষ্যে পরিচালনা করা হচ্ছে এই প্রকল্পটি।
এই তথ্য-তালিকায় বাংলাদেশ থেকে প্রকাশিত জার্নাল ও নিবন্ধসমূহ সংরক্ষণ করা হচ্ছে। অনলাইন ও ছাপার কাগজের জার্নালসমূহ সংরক্ষণ করা হচ্ছে। আইএনএএসপি ২০০৭ সালে এই কর্মসূচি চালু করে।
জেঞ্জেবি দিবাবা

জেঞ্জেবি দিবাবা কেনেনি (; জন্ম: ৮ ফেব্রুয়ারি, ১৯৯১) বেকোজি এলাকায় জন্মগ্রহণকারী ইথিওপিয়ার মাঝারি ও দূরপাল্লার দৌড়বিদ। তিনি তিনবারের অলিম্পিক চ্যাম্পিয়ন তিরুনেশ দিবাবা ও অলিম্পিক রৌপ্যপদক বিজয়ী জেগায়েহু দিবাবা’র বোন এবং সাবেক অলিম্পিক চ্যাম্পিয়ন দেরারতু তুলু’র কাকাতো বোন। ১৭ জুলাই, ২০১৫ তারিখে মোনাকো’র হারকিউলিসে ৩:৫০.৭ মিনিট সময় নিয়ে ১৫০০ মিটার দূরত্ব অতিক্রম করে বর্তমান বিশ্বরেকর্ডের অধিকারী জেঞ্জেবি দিবাবা।
২০০৮ ও ২০০৯ সালের আইএএএফ বিশ্ব ক্রস কান্ট্রি চ্যাম্পিয়নশীপের বালিকাদের বিভাগে শিরোপা জয় করেন জেঞ্জেবে। এরফলে দ্বিতীয় খেলোয়াড় হিসেবে ধারাবাহিকভাবে দুইবার শিরোপা জয়ের কৃতিত্ব গড়েন। একই বিষয়ে ২০০৭ সালে পঞ্চম স্থান দখল করেছিলেন তিনি। ২০০৮ সালে বিসলেট গেমসে ৫০০০ মিটার দৌঁড়ে নিজস্ব সেরা ১৫:০২.৪১ সময় নেন। ঐ একই বিষয়ে তার বোন তিরুনেশ নতুন বিশ্বরেকর্ড গড়েছিলেন। একই বছর পাঁচ সেকেন্ড কম সময় নিয়ে নিজের সেরা রেকর্ড গড়েন।
২০১২ সালের বিশ্ব ইনডোর প্রতিযোগিতায় ১৫০০ মিটার দৌড়ে চ্যাম্পিয়ন হন ও এ দূরত্বে বিশ্বরেকর্ড গড়েন। ২০১৪ সালের বিশ্ব ইনডোর চ্যাম্পিয়ন হন। ৩০০০ মিটারের দূরত্বে তিনি বিশ্ব ইনডোর প্রতিযোগিতার রেকর্ডধারী। ২০১২ সালে লন্ডনে অনুষ্ঠিত গ্রীষ্মকালীন অলিম্পিকে ইথিওপিয়ার প্রতিনিধিত্ব করেন। এছাড়াও, ২০০৯ ও ২০১১ সালের বিশ্ব অ্যাথলেটিকস চ্যাম্পিয়নশীপে প্রতিদ্বন্দ্বিতা করেন তিনি। অনূর্ধ্ব-২০ প্রতিযোগিতার ক্রীড়াবিদ হিসেবে তিনি বেশ সফলতা পেয়েছেন। দুইবার জুনিয়র ওয়ার্ল্ড ক্রস কান্ট্রি শিরোপাসহ ৫০০০ মিটার দৌড়ে স্বর্ণপদক পান।
শিউহর জেলা

শিওহর জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর শিওহর। জেলাটি তিরহূত বিভাগের অন্তর্গত। ১৯৯৪ সালে সীতামঢ়ী জেলা বিভাজিত করে এই জেলা গঠন করা হয়। বিশিষ্ট হিন্দি ঔপন্যাসিক ড. ভগবতী শরণ মিশ্র ছিলেন এই জেলার প্রথম জেলাশাসক।
২০১১ সালের জনগণনা অনুসারে, শেখপুরা জেলার পরেই এই জেলা বিহারের দ্বিতীয় সর্বনিম্ন জনবহুল জেলা।
শিওহর জেলার আয়তন ।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় শিওহর জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
শিওহর জেলায় একটি মাত্র মহকুমা রয়েছে। এটি হল শিওহর মহকুমা। এই মহকুমাটি আবার পাঁচটি ব্লকে বিভক্ত। এগুলি হল: শিওহর, তারিয়ানি, পিপরাহি, দুমরি-কাতসারি ও পূর্ণহিয়া।
২০১১ সালের জনগণনা অনুসারে, শিওহর জেলার জনসংখ্যা ৬৫৬,৯১৬। এই জেলার জনসংখ্যা মন্টিনিগ্রো রাষ্ট্র বা মার্কিন যুক্তরাষ্ট্রের ভেরমন্ট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫১১তম। এই জেলার জনঘনত্ব ।.২০০১-২০১১ দশকে এই জেলার জনসংখ্যা বৃদ্ধির হার ছিল ২৭.৩২%। শিওহর জেলার লিঙ্গানুপাতের হার প্রতি ১০০০ পুরুষে ৮৯০ জন মহিলা এবং সাক্ষরতার হার ৫৬%।
বরিশাল সরকারি বালিকা উচ্চ বিদ্যালয়

বরিশাল সরকারি বালিকা উচ্চ বিদ্যালয় বাংলাদেশের একটি অন্যতম প্রাচীন ও শীর্ষস্থানীয় বালিকা বিদ্যালয়। বরিশাল শহরে অবস্থিত এ বিদ্যালয়টি ১৯২৩ সালে প্রতিষ্ঠিত হয়। 
এখানে বর্তমানে প্রভাতী ও দিবা - দুটি শাখায় তৃতীয় শ্রেণি থেকে দশম শ্রেণি পর্যন্ত প্রাথমিক ও মাধ্যমিক স্তরের ছাত্রীদের পাঠদান করা হয়। ২০১২ - ২০১৪ সালে বরিশাল বোর্ডের দ্বিতীয় সেরা বিদ্যালয় হিসেবে শিক্ষা মন্ত্রণালয় থেকে জাতীয় পুরস্কার লাভ করে। 
১৯২৩ সালে বরিশাল শহরে নারীদের শিক্ষা প্রসারের উদ্দেশ্যে এ বিদ্যালয়টি প্রতিষ্ঠিত হয়। পরবর্তীতে ১৯৬১ সালে বিদ্যালয়টি সরকারিকরণ করা হয়।
প্রতিবছর ডিসেম্বর মাসের শেষে ভর্তি পরীক্ষার মাধ্যমে তৃতীয় শ্রেণিতে প্রভাতী ও দিবা শাখায় ছাত্রীদের ভর্তি করা হয়।
অ্যাক্সেসটুরিসার্চ

অ্যাক্সেসটুরিসার্চ () হল ওপেন অ্যাক্সেস আইনজীবী হিথার জোসেফ, জন উইলব্যাঙ্কস, মাইকেল ডব্লিউ. ক্যারল এবং মাইক রসনার-এর নেতৃত্বে পরিচালিত একাডেমিক জার্নাল প্রকাশনা সংষ্কারমূলক প্রচারণা।
২০১২ সালের ২০শে মে এটি হোয়াইট হাউজে "করপ্রদানকারী সংস্থার অনুদানে পরিচালিত গবেষণামূলক কার্যক্রম হতে প্রাপ্ত জার্নাল নিবন্ধাবলীকে ইন্টারনেটের মাধ্যমে উন্মুক্তভাবে পাওয়া" প্রস্তাব দিয়ে একটি আবেদনপত্র দাখিল করে। হোয়াইট হাউজ জানায়, তারা যদি এই আবেদনপত্রের ব্যাপারে ৩০দিনের মধ্যে ২৫,০০০ মানুষের স্বাক্ষরসম্বলিত সাড়া পায়, তবে তারা পরবর্তী পদক্ষেপ নেবে। অ্যাক্সেসটুরিসার্চ দুই সপ্তাহের মধ্যে এই লক্ষ্যপূরণ করে। ২২শে ফেব্রুয়ারি, ২০১৩ সালে দ্য হোয়াইট হাউজ অফিস অব সায়েন্স এন্ড টেকনোলজি পলিসি সকল ইউএস ফেডেরাল এজেন্সিকে গবেষণা ও উন্নয়নমূলক বাজেট ১০০ মিলিয়ন ডলারে উন্নীত করার মাধ্যমে ১২মাসের মধ্যে এই সকল তথ্যে প্রবেশাধিকার দেয়ার আদেশ করে।
এই আবেদনপত্রটি পূর্বের নানা দাবি, সরকারি অনুদানে পরিচালিত পাণ্ডিত্যপূর্ণ গবেষণার ওপরে যেমন পণ্ডিত, প্রকাশক, সরকার এবং সাধারণ মানুষের প্রবেশের মাঝে বাধাস্বরূপ পেওয়ালের অপসারণ প্রভৃতির উপর ভিত্তি করে গড়ে উঠেছে। এটি পূর্বের বিভিন্ন লক্ষ্য, যেমন দ্য কস্ট অব নলেজ, যা পাণ্ডিত্যপূর্ণ জার্নালসমূহে এবং বৈজ্ঞানিক তথ্যাবলীতে মানুষের স্বাভাবিক প্রবেশাধিকারকে অনুমোদন দেয়। এই প্রচারণাটি এনআইএইচ-এর গণপ্রবেশ নীতির সাথে সামঞ্জস্যপূর্ণ, যা একটি আদেশপত্রে সকল সরকারি অনুদানপ্রাপ্ত গবেষণাকে মুক্ত প্রবেশাধিকার দেয়ার পক্ষে ছিল।
ক্রিয়েটিভ কমন্স, পাবলিক লাইব্রেরি অব সায়েন্স, স্কলারলি পাবলিশিং হাউজ এন্ড একাডেমিক রিসোর্সেস কোয়ালিশন, রকহেলথ, সাগে বাইওনেটওয়ার্কস, দ্য কস্ট অব নলেজ, হার্ভার্ড ওপেন অ্যাক্সেস প্রকল্প, ওপেন-নলেজ ফাউন্ডেশন, ওপেন সায়েন্স ফেডারেশন, পেশেন্টসলাইকমি এবং লিয়েব্বা ইত্যাদি প্রতিষ্ঠান এই প্রচারণায় সমর্থন দেয়।
এছাড়াও আরো বেশকিছু প্রতিষ্ঠান এর পক্ষে ভুক্তি করে, যেমন এলায়েন্স ফর ট্যাক্সপেয়ার অ্যাক্সেস, এসোসিয়েশন অব কলেজ এন্ড রিসার্চ লাইব্রেরিস, এসোসিয়েশন অব রিসার্চ লাইব্রেরিস, অ্যারিজোনা স্টেট ইউনিভার্সিটি লাইব্রেরিস, বায়োশেয়ারিং, দ্য সেন্টার ফর স্কলারলি কমিউনিকেশন এন্ড ডিজিটাল কিউরেশন, নর্থওয়েস্টার্ন বিশ্ববিদ্যালয়, ফিগশেয়ার, জেনেটিক অ্যালায়েন্স, ইনটেকওয়েব, মেন্ডেলে এবং উইকিমিডিয়া ফাউন্ডেশন।
যুক্তরাষ্ট্রীয় প্রকাশক সংস্থার একাধিকজন এই পিটিশনের সমালোচনা করেছে। তারা এই গবেষণামূলক প্রকাশনার উপরে সরকারি আদেশপত্রের বিরোধিতা করছে বলে মতামত প্রকাশ করে। পাবলিক লাইব্রেরি অব সায়েন্সের সহ-প্রতিষ্ঠাতা মাইকেল এইসেন এই পিটিশনকে একধরনের "আপস" হিসেবে অভিহিত করেন, যা খুব বেশিদূর যেতে পারবে না। এক্ষেত্রে তিনি এনআইএইচ-এর বিলম্বিত ওপেন অ্যাক্সেস বিষয়ে সম্মতির দিক তুলে ধরেন।
সুদর্শন চক্র

সুদর্শন চক্র (, ; "শুভ দৃষ্টির চাকতি") হল একটি ঘূর্ণায়মান, ১০৮ টি দারযুক্ত আকাশী চাকতি, হিন্দু শাস্ত্রে বিষ্ণু ও কৃষ্ণের কাছে এই চক্র লক্ষ্য করা যায়। সুদর্শন চক্রটি সাধারণত বিষ্ণুর তিন হাতের শঙ্খ , গদা এবং পদ্ম থাকে এবং বাকি একটি হাতে এই সুদর্শন চক্র থাকে।
পুরাণ মতে অন্যায়-অশুভ শক্তির দমন এবং শান্তি প্রতিষ্ঠার জন্য বিষ্ণু সুদর্শন চক্র ব্যবহার করেন। বিভিন্ন সময়ে তিনি চক্রটির মাধ্যমে অনেক অসুর বধের মাধ্যমে স্বর্গ এবং মর্ত্যে শান্তি প্রতিষ্ঠা করেছেন। তাই বৈষ্ণবীয় ঐতিহ্য মেনে আজও বহু বিষ্ণুমন্দিরের শীর্ষভাগে সুদর্শন চক্রের প্রতীকস্বরূপ একটি ধাতুনির্মিত চক্র বা বলয় স্থাপন করা হয় সকল অশুভ শক্তির হাত থেকে সুরক্ষা পাবার জন্য । এর উল্লেখযোগ্য নিদর্শন পুরীর জগন্নাথ মন্দিরের চূড়ার নীলচক্রটি ।  
"সুদর্শন" শব্দটি সংস্কৃত ভাষা থেকে এসেছে। সংস্কৃত "সু" এবং দর্শন শব্দের সমন্বয়ে সুদর্শন শব্দটি গঠিত হয়েছে। এখানে "সু "(सु)অর্থ  "ভালো বা মঙ্গল<nowiki>"</nowiki> এবং "দর্শন"(दर्शन) অর্থ "দৃশ্যমান" । অর্থাৎ সুদর্শন শব্দের অর্থ "মঙ্গলময় দর্শন।"</div>
সুদর্শন চক্র সম্পর্কিত অনেকগুলো পৌরাণিক কাহিনীর উল্ল্যেখ পাওয়া যায়
হিন্দুপুরাণে সুদর্শন চক্রকে সবথেকে শক্তিশালী অস্ত্র হিসেবে উল্ল্যেখ করা হয়েছে। শ্রীবল্লভাচার্য কৃত সুদর্শন কবচ মন্ত্রে বলা হয়েছে , ভগবান বিষ্ণুর হস্তধৃত সুদর্শন চক্র ব্রহ্মাস্ত্র , নারায়ণাস্ত্র , পাশুপত অস্ত্র , অঘোরাস্ত্র , মৃড়াস্ত্র , যমদণ্ড ,কালপাশ আদি সমস্ত ভয়ংকর দিব্যাস্ত্রকে পরাভূত করতে সমর্থ । এই চক্রকে তিনি উগ্র-প্রলয়-কালাগ্নি-রৌদ্র-বীরভদ্রাবতার পূর্ণব্রহ্ম নামেও অাখ্যায়িত করেছেন । 
তামিল ভাষায় সুদর্শন চক্রকে " চক্রথালবর " বলা হয়ে থাকে ।" "চক্ররাজ , নীলচক্র , মহাজ্বাল ইত্যাদি নামেও বিষ্ণুর এই অস্ত্রটি সুপ্রসিদ্ধ ।" সুদর্শন চক্র সূর্যের অংশ থেকে নেওয়া হয়েছে এছাড়াও এটি শ্রী বিষ্ণুর একটি প্রিয় অস্ত্র।
বৈশালী জেলা

বৈশালী জেলা হল ভারতের বিহার রাজ্যের ৩৯টি জেলার অন্যতম। "মহাভারত" এবং বৌদ্ধ ও জৈন ইতিহাসে উল্লিখিত প্রাচীন মিথিলা অঞ্চলের বৈশালী শহরের নামে এই জেলার নামকরণ করা হয়েছে। এই জেলাটি তিরহূত বিভাগের অন্তর্গত।
বৈশালী নামটি এসেছে রাজা বিশালের নাম থেকে। বৌদ্ধ ও জৈনধর্মের উত্থানের আগে বৈশালী ছিল সমৃদ্ধ লিচ্ছবি প্রজাতন্ত্রের রাজধানী। মহাবীরের জন্মের (খ্রিস্টপূর্ব ৫৯৯ অব্দ) আগেও এই রাজ্যের অস্তিত্ব ছিল। সম্ভবত এটিই ছিল বিশ্বের প্রথম প্রজাতন্ত্র। পরবর্তীকালে অনুরূপ প্রজাতন্ত্র গঠিত হয়েছিল প্রাচীন গ্রিসে। লিচ্ছবি রাজ্যটি অধুনা বিহারের গাঙ্গেয় সমভূমি অঞ্চলে অবস্থিত ছিল। বৈশালীর প্রাচীন ইতিহাস সম্পর্কে অল্পই জানা যায়। বিষ্ণুপুরাণে বৈশালীর ৩৪ জন রাজার উল্লেখ রয়েছে। এঁদের মধ্যে প্রথম ছিলেন নভগ। ইনি সম্ভবত মানবাধিকার-সংক্রান্ত কোনো কারণে সিংহাসন ত্যাগ করে ঘোষণা করেছিলেন, “আমি এখন মাটির এক মুক্ত চাকা, আমার জমির রাজা।” সর্বশেষ রাজার নাম সুমতি। এঁকে হিন্দু দেবতা রামের পিতা দশরথের সমসাময়িক বলা হয়েছে।
বৌদ্ধ ও জৈন ধর্মগ্রন্থগুলিতে অসংখ্যবার বৈশালী শহরের উল্লেখ পাওয়া যায়। এর থেকে বৈশালী ও অন্যান্য মহাজনপদগুলি সম্পর্কে অনেক তথ্য পাওয়া যায়। এই তথ্যের ভিত্তিতে জানা যায়, খ্রিস্টপূর্ব ৫৬৩ অব্দে গৌতম বুদ্ধের জন্মের আগে খ্রিস্টপূর্ব ৬ষ্ঠ শতাব্দীতে বৈশালী প্রতিষ্ঠিত হয়েছিল। অর্থাৎ, এটিই ছিল বিশ্বের প্রথম প্রজাতন্ত্র।
মহাবীর বৈশালীতে জন্মগ্রহণ করেছিলেন। গৌতম বুদ্ধ তার শেষ উপদেশ বৈশালীতে প্রদান করেছিলেন এবং এখানেই তার পরিনির্বাণের কথা ঘোষণা করেছিলেন। বহু লোককথা ও বৌদ্ধ সাহিত্যে উল্লিখিত বিশিষ্ট রাজনর্তকী আম্রপালিও বৈশালীর অধিবাসী ছিলেন। তিনি গৌতম বুদ্ধের শিষ্যত্ব গ্রহণ করেছিলেন।
বৈশালী শহর থেকে এক কিলোমিটার দূরে অভিষেক পুষ্করিণী অবস্থিত। এই পবিত্র জলাধারের জল বৈশালীর নির্বাচিত প্রতিনিধিদের অভিষেকের কাজে ব্যবহৃত হত। এই জলাধারের কাছেই জাপানি নতুন ধর্মের নিপ্পনজান-ম্যোহোজি-দাইসঙ্গ সম্প্রদায় নির্মিত একটি জাপানি মন্দির ও বিশ্ব শান্তি স্তূপ অবস্থিত। অভিষেক পুষ্করিণীর কাছে একটি বুদ্ধের দেহাবশেষ স্তূপ রয়েছে। বুদ্ধের দেহাবশেষ আট ভাগে বিভক্ত হলে বৈশালীর অধিবাসীরা তার একটি ভাগ পান। তারা এখানেই সেই দেহাবশেষ সংরক্ষণ করেছিলেন। 
১৯৭২ সালে মুজফফরপুর জেলা ভেঙে পৃথক বৈশালী জেলা গঠিত হয়।
বৈশালী জেলার আয়তন । এই জেলার আয়তন স্পেনের টেনেরিফের আয়তনের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বৈশালী জেলার নাম নথিভুক্ত করে। বর্তমানে বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
বৈশালী জেলা তিনটি মহকুমায় বিভক্ত। এগুলি হল: হাজিপুর, মাহনার ও মহুয়া।
২০১১ সালের জনগণনা অনুসারে, বৈশালী জেলার জনসংখ্যা ৩,৪৯৫,২৪৯। এই জেলার জনসংখ্যা পানামা রাষ্ট্র বা মার্কিন যুক্তরাষ্ট্রের কানেক্টিকাট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৮৬তম। এই জেলার জনঘনত্ব ।.২০০১-২০১১ দশকে বৈশালী জেলার জনসংখ্যা বৃদ্ধির হার ছিল ২৮.৫৮%। বৈশালী জেলার লিঙ্গানুপাতের হার প্রতি ১০০০ পুরুষে ৮৯২ জন মহিলা এবং সাক্ষরতার হার ৬৮.৫৬%।
১৯৯৭ সালে বৈশালী জেলায় বারেলা সালিম আলি জুব্বা সাহেনি বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
সিওয়ান জেলা

সিওয়ান জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সিওয়ান। সিওয়ান জেলা ১৯৭২ সাল থেকে বিহারের সারন বিভাগের অন্তর্গত। ভারতের প্রথম রাষ্ট্রপতি ড. রাজেন্দ্র প্রসাদ এই জেলার জিরাদেইয়ের বাসিন্দা ছিলেন। আলি বক্সের নামানুসারে এই জেলা আগে আলিগঞ্জ সিওয়ান নামে পরিচিত ছিল।
সিওয়ান জেলা বিহারের পশ্চিম প্রান্তে অবস্থিত। প্রাচীন কালে এটি কোশল রাজ্যের অন্তর্গত ছিল।
পূর্বে সিওয়ান জেলা সারন জেলার একটি মহকুমা ছিল। ১৯৭৬ সালে এটি পৃথক জেলার মর্যাদা পায়।
সিওয়ান শব্দটি এসেছে শিবমন নামে এক বান্ধ রাজার নাম অনুসারে। শিবমনের উত্তরসূরিরা বাবরের আগমনের আগে অবধি এই অঞ্চলে রাজত্ব করতেন। সিওয়ানের মহারাজগঞ্জ মহকুমাটিকে এই রাজাদের রাজধানী মনে করা হয়। সম্প্রতি এই জেলার ভেরবানিয়া গ্রামে বিষ্ণুর একটি প্রাচীন মূর্তি পাওয়া গিয়েছে।। ১৭৯০-এর দশকে গোর্খা রাজারা সিওয়ান রাজ্য সাময়িকভাবে দখল করেছিলেন। তারপর এখানে ব্রিটিশ আধিপত্য স্থাপিত হয়। বর্তমানে এই অঞ্চলে যাদব ও রাজপুত জাতির লোকেরা বাস করে।
খ্রিস্টীয় ৮ম শতাব্দীতে সিওয়ান কাশী রাজ্যের অন্তর্গত ছিল। ১৩শ শতাব্দীতে এখানে মুসলমানেরা আসে। ১৫শ শতাব্দীতে সিকন্দর লোদি এই অঞ্চল জয় করেন। বাবর যুদ্ধ জয় সেরে ফেরার পথে সিওয়ানের কাছে ঘর্ঘরা নদী পার করেন। ১৭শ শতাব্দী শেষে এই অঞ্চলে ডাচেরা আসে। তারপরই এই অঞ্চলে ব্রিটিশরা আসে। ১৭৬৫ সালে বক্সারের যুদ্ধে জয়লাভ করে ব্রিটিশরা বাংলা ও বিহারের আধিপত্য অর্জন করলে, সিওয়ান ব্রিটিশদের অধীনস্থ হয়। সিপাহি বিদ্রোহে সিওয়ান গুরুত্বপূর্ণ স্থান গ্রহণ করেছিল। ১৯২০ সালে অসহযোগ আন্দোলনেও সিওয়ান গুরুত্বপূর্ণ ভূমিকা গ্রহণ করে।
সিওয়ান জেলার আয়তন ।
সিওয়ান জেলা দুটি মহকুমায় বিভক্ত। এগুলি হল: সিওয়ান ও মহারাজগঞ্জ।
২০১১ সালের জনগণনা অনুসারে, সিওয়ান জেলার জনসংখ্যা ৩,৩১৮, ১৭৬। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১০১ তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২২.২৫%। সিওয়ান জেলার লিঙ্গানুপাতের হার প্রতি ১০০০ পুরুষে ৯৮৪ জন মহিলা এবং সাক্ষরতার হার ৭১.৫৯%।
৩৩তম জাতীয় চলচ্চিত্র পুরস্কার (বাংলাদেশ)

৩৩তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৩তম আয়োজন; যা ১১ ফেব্রুয়ারি ২০১০ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
বাংলাদেশের চলচ্চিত্রশিল্পে উল্লেখযোগ্য সৃষ্টিশীল অবদানকে উত্সাহী ও স্বীকৃতি দিতে শ্রেষ্ঠ চলচ্চিত্র, শ্রেষ্ঠ পরিচালক, শিল্পী ও কলাকুশলীদের ২৭টি বিভাগে ২০০৮ সালের জাতীয় চলচ্চিত্র পুরস্কার প্রদানের জন্য বাংলাদেশ সরকার ২ নভেম্বর ২০০৯ সালে তথ্য মন্ত্রণালয়ের অতিরিক্ত সচিবকে সভাপতি করে ১১ সদস্যের একটি জুরি বোর্ড গঠন করে। পরে ১১ ফেব্রুয়ারি ২০১০ সালে ২৩টি শাখায় ২৪টি পুরস্কার প্রদানের কথা ঘোষণা করা হয়।
রায়ান সাইডবটম

রায়ান জে সাইডবটম (; জন্ম: ১৫ জানুয়ারি, ১৯৭৮) পশ্চিম ইয়র্কশায়ারের হাডার্সফিল্ড এলাকায় জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ বামহাতি ফাস্ট-মিডিয়াম বোলার। পাশাপাশি বামহাতে ব্যাটিংয়ে পারদর্শী তিনি। বর্তমানে ইয়র্কশায়ারের প্রতিনিধিত্ব করছেন রায়ান সাইডবটম।
২০০১ সালে পাকিস্তানের বিপক্ষে তার টেস্ট অভিষেক ঘটে। কিন্তু ঐ খেলায় তিনি কোন উইকেট লাভে ব্যর্থ হয়েছিলেন ও ছয় বছর দলের বাইরে অবস্থান করেন। এরফলে তিনি এক টেস্টের বিস্ময়কারী হিসেবে বিবেচিত হচ্ছিলেন। ২০০৭ সালে ম্যাথু হগার্ডের আঘাতজনিত অনুপস্থিতিতে পুনরায় দলের সদস্য মনোনীত হন। প্রথম ইনিংসেই তিনি চারটি উইকেট লাভে সক্ষমতা দেখান। পরের দুই বছরেরও অধিক সময় ইংল্যান্ড দলের অন্যতম বোলারের মর্যাদা পান।
৮ মার্চ, ২০০৮ তারিখে নিজস্ব একাদশ টেস্টে টেস্ট ক্রিকেটের ইতিহাসে ৩৭তম হ্যাট্রিক লাভ করেন। স্বাগতিক নিউজিল্যান্ডের বিপক্ষে তিনি এ কীর্তিগাঁথা রচনা করেন। ২৪ মার্চ একই সিরিজে তৃতীয়বারের মতো পাঁচ-উইকেট পান ও নিউজিল্যান্ডের মাটিতে যে-কোন ইংরেজের পক্ষে পাঁচ-উইকেট লাভে নতুন রেকর্ড গড়েন।
২০০৯ সালে আঘাতের কারণে টেস্ট দলের বাইরে অবস্থান করতে বাধ্য হন। অতঃপর ২০ সেপ্টেম্বর, ২০১০ তারিখে আন্তর্জাতিক ক্রিকেট থেকে অবসর নেন সাইডবটম। এ সময়ে ইংল্যান্ডের পক্ষে ২২ টেস্টে অংশ নিয়েছিলেন ও ২০১০ সালের আইসিসি বিশ্ব টুয়েন্টি২০ প্রতিযোগিতায় শিরোপা জয়ী ইংল্যান্ড দলের সদস্য ছিলেন।
ডিমলা সরকারি বালিকা উচ্চ বিদ্যালয়

ডিমলা সরকারি বালিকা উচ্চ বিদ্যালয় বাংলাদেশের নীলফামারী জেলার একটি শীর্ষস্থানীয় বালিকা বিদ্যালয়।
ডিমলা উপজেলায় নারী শিক্ষা বিস্তারের লক্ষে ১৯৭২ সালে ডিমলা বালিকা বিদ্যালয় নামে প্রতিষ্ঠিত হয়। বিদ্যালয়টি ১৯৮৫ সালে জাতীয়করণ করা হয়।
একটি একলতলা বিশিষ্ট ভবন
একটি তিনতলা বিশিষ্ট ভবন
ও একটি নির্মাণাধীন ৫ তলা ভবন
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়।
আয়নীয় তরল

আয়নীয় তরল (Ionic Liquid) হল একধরনের লবণ, যা সাধারণ অবস্থায় তরল থাকে। অন্যভাবে বললে, যে সমস্ত লবণের গলনাঙ্ক ১০০ ডিগ্রী সেল্সিয়স (আপাত নির্ধারিত মান) এর কম হয়, শুধুমাত্র তাদেরকেই এই নামে ডাকা হয়। সাধারণ তরল (যেমন জল বা তেল) যেমন শুধু অণু দিয়ে গঠিত হয়, সেরকম না হয়ে আয়নীয় তরল শুধুমাত্র অথবা বেশির ভাগটাই আয়ন দিয়ে গঠিত হয়। এই নামে ছাড়াও এদেরকে আয়নীয় লবণ, তরল লবণ, অথবা গলিত লবণ ইত্যাদি বিভিন্ন নামেও ডাকা হয়ে থাকে।
বেশ কিছু নতুন এবং আকর্ষণীয় বৈশিষ্ট্য থাকার জন্য আয়নীয় তরল অনেক ক্ষেত্রে প্রয়োগ করা হয়েছে, এবং এখনো অনেক জায়গাতে এদের প্রয়োগে সুফল পাওয়া যেতে পারে। সাধারণ লবণ (NaCl) ও সম্পূর্ণ ভাবে আয়ন দিয়ে গঠিত হলেও, এর গলনাঙ্ক অনেক বেশি (801 °C)। এজন্যে সাধারণ লবণকে আয়নীয় কঠিন পদার্থ বলা যেতে পারে।
সাধারণ অর্থে "ionic liquid" শব্দটি ১৯৪৩ সালের প্রথম দিকে ব্যবহৃত হয়েছিল। 
প্রথম আয়নীয় তরল আবিষ্কারের তারিখ এবং এর আবিষ্কারকের পরিচয় বিতর্কিত। এস গ্যাব্রিয়েল এবং জে ওয়েইনার ১৮৮৮ সালে ইথানলামোনিয়াম নাইট্রেট (গলনাঙ্ক  ৫২-৫৫ °C) আবিষ্কার করেন । ১৯১১ সালে প্রফুল্ল চন্দ্র রায় অন্যান্যদের সঙ্গে ইথাইলামাইন, ডাইমিথাইলমাইন এবং ট্রাইমেথাইলামাইনের নাইট্রাইট লবণের প্রস্তুতির সময় লক্ষ্য করেন যে ইথাইলামাইন হাইড্রোক্লোরাইড এবং সিলভার নাইট্রেটের মধ্যে প্রতিক্রিয়ায় অস্থির ইথাইলামোনিয়াম নাইট্রাইট{ ( ) · } তৈরি হয়। এটি একটি ভারী হলুদ তরল যা লবণ এবং বরফের মিশ্রণে নিমজ্জিত হলে শক্ত করা যায় না ; সম্ভবত এটি কক্ষ-তাপমাত্রার আয়নীয় তরলের প্রথম রিপোর্ট। পরবর্তীতে ১৯১৪ সালে, পল ওয়াল্ডেন স্থিতিশীল কক্ষ-তাপমাত্রার আয়নীয় তরল ইথাইলামোনিয়াম নাইট্রেট ( ) · (গলনাঙ্ক ১২  °সে) এর কথা জানান। ১৯৭০ এবং ৮০র দশকে, অ্যালকাইল-প্রতিস্থাপিত ইমিডাজোলিয়াম এবং পাইরিডিনিয়াম ক্যাশনের উপর ভিত্তি করে আয়নীয় তরল, হ্যালাইড বা টেট্রাহ্যালোজেনোঅ্যালুমিনেট অ্যানয়ন সহ, ব্যাটারিতে সম্ভাব্য ইলেক্ট্রোলাইট হিসাবে বিকশিত হয়েছিল। 
ইমিডাজোলিয়াম হ্যালোজেনোঅ্যালুমিনেট লবণের ক্ষেত্রে ভৌত বৈশিষ্ট্যগুলি — যেমন সান্দ্রতা, গলনাঙ্ক এবং অম্লতা — অ্যালকাইল বিকল্প এবং ইমিডাজোলিয়াম/পাইরিডিনিয়াম এবং হ্যালাইড/হ্যালোজেনোঅ্যালুমিনেট অনুপাত পরিবর্তন করে সামঞ্জস্য করা সম্ভব। এর প্রয়োগের দুটি প্রধান দুর্বলতা ছিল আর্দ্রতা সংবেদনশীলতা এবং অম্লতা বা ক্ষারকতা। ১৯৯২ সালে উইলকস এবং জাওয়ারোটকো হেক্সাফ্লুরোফসফেট ( ) এবং টেট্রাফ্লুরোবোরেট ( )এর মতো 'নিরপেক্ষ' দুর্বলভাবে সমন্বয়কারী আয়নের সাথে আয়নীয় তরল তৈরি করেন। এর ফলে এর বাস্তব ব্যবহারের অনেক বিস্তৃত পরিসরের সৃষ্টি হয়।
হরিহরণ

হরিহরন অনন্ত সুব্রহ্মণি (; জন্ম: ৩ এপ্রিল ১৯৫৫) হলেন ভারতীয় চলচ্চিত্রের একজন নেপথ্য গায়ক। তিনি মালায়ালম, কন্নড, মারাঠি, ভোজপুরি এবং তেলুগু চলচ্চিত্রের একজন প্রতিষ্ঠিত গজল গায়ক, এবং ভারতীয় ফিউশন সঙ্গীতের অন্যতম পুরোধা ব্যক্তি। তিনি ভারত সরকার কর্তৃক পদ্মশ্রী পুরস্কারসহ দুইবার জাতীয় চলচ্চিত্র পুরস্কার লাভ করেন।
ফিজি হিন্দি

ফিজি হিন্দি ভাষা (রোমান হিন্দি ভাষায়: Fiji Hindi; হিন্দি ভাষায়: फिजी हिन्दी) ইন্দো-ইরানীয় তথা ইন্দো-আর্য্য ভাষাপরিবারের হিন্দুস্থানী শাখার মধ্যম ও পূর্ব হিন্দুস্থানী দলের একটি সদস্য ভাষা। এই ভাষাটি ভারতীয় বংশোদ্ভূত ফিজিয় নাগরিকদের-দ্বারা সর্বাধিক ব্যবহৃত ভাষা। ফিজি হিন্দিতে মূলত ফিজির এবং পার্শ্ববর্তী অঞ্চলের প্রায় ৩ লক্ষ ৮০ হাজার লোক কথা বলেন। ভারতবর্ষে প্রচলিত ফিজি হিন্দির উপভাষাটি ভোজপুরী সহ অন্যান্য নামে পরিচিত।
এথ্‌নোলগে ফিজি হিন্দি
সুসং কলেজ

সুসং সরকারি কলেজ দুর্গাপুর উপজেলার একটি ঐতিহ্যবাহী শিক্ষা প্রতিষ্ঠান। এটি দুর্গাপুর উপজেলার একমাত্র সরকারি মহাবিদ্যালয়। 
কলেজটি শহরের প্রাণকেন্দ্রেই অবস্থিত। পার্শ্ববর্তী সড়কটির নাম দেওয়া হয়েছে কলেজ রোড; যা সাধুপাড়ায় ১নং ওয়ার্ডের অন্তর্ভুক্ত।
স্থানীয় শিক্ষার্থীদের চাহিদার কথা মাথায় রেখে ১৯৭০ সালে এই কলেজটি প্রতিষ্ঠা করা হয়। শুরুতে কলেজটির নাম Susung College থাকলেও বর্তমানে এটিকে Susang College করা হয়েছে।
কলেজে একটি প্রশাসনিক ভবন রয়েছে; যেটি কলেজের উত্তরপার্শ্বে অবস্থিত। মূল কলেজটি ছয়টি একাডেমিক ভবনে বিভক্ত; যার দু'টি বিজ্ঞান বিভাগের শিক্ষা কার্যক্রম পরিচালিত হয়। এগুলোতে বিভিন্ন ল্যাবও রয়েছে। অন্যান্য ভবনগুলোতে সব বিভাগের ক্লাসের জন্যে ব্যবহৃত হয়।
কলেজের সূচনালগ্ন থেকে একটি সমৃদ্ধ লাইব্রেরি রয়েছে; যাতে বিচিত্র বইয়ের সংগ্রহ আছে।
সুসং কলেজ দুর্গাপুর উপজেলার অন্যতম সেরা শিক্ষা প্রতিষ্ঠান যেখানে উচ্চ মাধ্যমিক স্তরের পাশাপাশি স্নাতক কোর্স চালু রয়েছে। বর্তমানে এতে বিএ, বিএসসি, বিএসএস ও বিকম কোর্স সম্পন্ন করার ব্যবস্থা আছে।
খেলাধুলায় সুসং কলেজ বেশ প্রসিদ্ধ। কলেজে রয়েছে একটি বিশাল মাঠ যাতে ফুটবল, ক্রিকেট প্রভৃতি খেলা অনুষ্ঠিত হয়। এছাড়াও কলেজে একটি বাস্কেটবল মাঠ রয়েছে। কলেজের ছাত্র-ছাত্রীদেরকে খেলাধুলার সুবিধা দিতে রয়েছে একটি ক্রীড়া সামগ্রী বিতরণ কক্ষ; যেখান থেকে শিক্ষার্থীদের বিভিন্ন প্রকার খেলার সামগ্রী সরবরাহ করা হয়। বিভিন্ন জাতীয় দিবসে কলেজ মাঠে কুচকাওয়াজসহ নানা রকম সাংস্কৃতিক অনুষ্ঠান পালন করা হয় । তাছাড়া বার্ষিক ক্রীড়া প্রতিযোগীতাও অনুষ্ঠিত হয়।
লেখাপড়ার পাশাপাশি সুসং কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্র ছাত্রীরা বরাবরই আশানুরূপ সাফল্য অর্জন করে আসছে।
সুসং মহাবিদ্যালয় প্রতিষ্ঠাকালিন সময় ১৯৭০ সাল। সুসং ডিগ্রি কলেজটি প্রতিষ্ঠায় তৎকালীন প্রভাবশালী স্থানীয় ব্যাক্তি জনাব মোঃ আবদুল জব্বার সহ আরো কিছু স্থানীয় প্রভাবশালী ব্যক্তিবর্গ ভূমিকা রাখেন এবং সূচনা হয় এক নতুন দিগন্তের । সে সময়ের এই এলাকার মরহুম খোরশেদ মাল এর মেঝো পুত্র হানিফ মো:ঢলু মালকে প্রথম ছাত্র হিসেবে ভর্তির মাধ্যমে শুরু হয় অত্র কলেজটির শিক্ষা কার্যক্রম, যা এখনো চলমান রয়েছে। বর্তমানে কলেজটি সরকারি কলেজে রুপান্তরিত হয়েছে।
হারমানপ্রীত কৌর

হারমানপ্রীত কৌর (; জন্ম: ৮ মার্চ, ১৯৮৯) পাঞ্জাবের মোগা এলাকায় জন্মগ্রহণকারী ভারতের প্রমিলা আন্তর্জাতিক ক্রিকেটার। ভারত দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে মিডিয়াম ফাস্ট বোলিংয়েও পারদর্শিতা দেখিয়েছেন।
২০০৯ মহিলা ক্রিকেট বিশ্বকাপ এ ভারতের প্রথম গ্রূপ ম্যাচ দিয়ে পাকিস্তানের বিপক্ষে বোরালে অনুষ্ঠিত খেলায় তার ওডিআই অভিষেক হয়। ব্যক্তিগত সর্বোচ্চ ১০৭* তুলেছেন। এ পর্যন্ত তিনি আটটি ওডিআইয়ে অংশ নিয়েছেন। ১৩ আগস্ট, ২০১৪ তারিখে ওর্মসলিতে অনুষ্ঠিত টেস্টে ইংল্যান্ডের বিপক্ষে অভিষেক ঘটে। টেস্টে তার সেরা বোলিং পরিসংখ্যান হচ্ছে ৫/৪৪।
২০০৯ আইসিসি মহিলা বিশ্ব টুয়েন্টি২০ তে তার আন্তর্জাতিক টুয়েন্টি২০ তে অভিষেক হয়। ২০০৯ আইসিসি মহিলা বিশ্ব টুয়েন্টি২০ থেকে নিয়মিত ভারতের প্রতিনিধিত্ব করে আসছেন তিনি।
২০১৭ সালে ভারত সরকার কর্তৃক প্রদত্ত আন্তর্জাতিক স্তরে খেলাধুলায় উৎকর্ষের স্বীকৃতি স্বরূপ অর্জুন পুরস্কারে সম্মানিত করে।
হারমান প্রীত কৌর ক্যারিয়ারে অনেক বিতর্কের জন্ম দিয়েছেন৷ ইতোমধ্যে পাঞ্জাব পুলিশ তার স্নাতক সমমানের ডিগ্রীকে জালিয়াত বলে ঘোষণা করেছে এবং তাকে উক্ত জালিয়াতির কারণে ডিএসপি থেকে কনস্টেবল করে দেওয়া হয়েছে৷ বাংলাদেশের বিপক্ষে ২০২৩ সালে এক ওডিআই সিরিজের তৃতীয় ওয়ানডের প্রেজেন্টেশন সিরিমনিতে খোলাখুলি আম্পারিং নিয়ে সমালোচনা করে বিতর্কের জন্ম দেন৷ ২০২৩ সালে অপেশাদার সুলভ আচরণ ও বিধিমালা ভঙ্গের দায়ে আইসিসি তাকে জরিমানা ও ডিমেরিট পয়েন্ট প্রদান করে এবং দুটি ওডিআই ম্যাচের জন্য সাস্পেন্সন প্রদান করে৷
ভৌত রসায়ন

ভৌত রসায়ন (physical chemistry) হল রসায়ন বিজ্ঞানের একটি প্রধান শাখা । এই শাখায় কোনো রাসায়নিক বিক্রিয়ার বাহ্যিক ও অভ্যন্তরীণ পরিবর্তণ এবং ঘটনাবলীকে বিজ্ঞানের বিভিন্ন মৌলিক সূত্রের প্রয়োগে ব্যাখ্যা করা হয়। এছাড়াও, এই শাখায় পদার্থের ভৌত অবস্থা এবং বিভিন্ন প্রভাবকের উপস্থিতিতে তাদের পরিবর্তণ সম্বন্ধে পুংখানুপুঙ্খরূপে আলোচনা করা হয়। কোনো রাসায়নিক ব্যবস্থায় (chemical system) অণু-পরমাণুর অবস্থা, শক্তি ইত্যাদির পরিবর্তণও এই শাখার আলোচ্য বিষয়।
ওয়ার্ল্ড ট্যাগ টিম চ্যাম্পিয়নশিপ (ডাব্লিউডাব্লিউই)

ওয়ার্ল্ড ট্যাগ টিম চ্যাম্পিয়নশিপ ডাব্লিউডাব্লিউইর পেশাদারি কুস্তির চ্যাম্পিয়নশিপ। এটা ডাব্লিউডাব্লিউই এর "র" ব্রান্ডে আছে। এপ্রিল ৫, ২০০৯ থেকে আগস্ট ১৬, ২০১০ পর্যন্ত এটা ওয়ার্ল্ড ট্যাগ টিম চ্যাম্পিয়নশিপের সাথে ছিল না এই অন্য খেতাবটা অবসর নিয়েছে। ২০২২ সালে প্রথমবার দি উসোস ডাব্লিউডাব্লিউই র ট্যাগ টিম চ্যাম্পিয়নশিপ এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপকে ইউনিফায়েড করেন। ফলে এই চ্যাম্পিয়নশিপ গুলোর নামকরণ করা হয় আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ। ১৬ ই অক্টোবর,২০২৩ ডাব্লিউডাব্লিউই র-শোতে কোডি রোডস এবং জেই উসো হারিয়ে দ্য জাজমেন্ট ডে দ্বিতীয়বারের মতো আনডিস্পিউটেড ডাব্লিউডাব্লিউই ট্যাগ টিম চ্যাম্পিয়ন জয় করে।
বিশ্ব কুস্তি বিনোদনে ব্রান্ড সম্প্রাসরণের পর ডাব্লিউডাব্লিউই আন্ডিসপুটেড চ্যাম্পিয়নশিপ এবং ডাব্লিউডাব্লিউই নারী চ্যাম্পিয়নশিপ হয় একমাত্র টাইটেল যেটা র এবং স্ম্যাকডাউন! উভয় ব্রান্ডে মারামারি হবে, আর বাকি চ্যাম্পিয়নশিপগুলোর জন্য তাদের নিজস্ব ব্রান্ডে মারামারি হবে। ২০০২ সালের বসন্তের পর কোম্পানির প্রথম ব্রান্ড সম্প্রাসারণের পর এটা আসলে স্ম্যাকডাউন ব্রান্ডের অংশ ছিল। ঐ গ্রীষ্মে ট্যাগ টিম চ্যাম্পিয়নশিপ র ব্রান্ডে স্থান্তর করা হয়। ট্যাগ টিম চ্যাম্পিয়নশিপ র ব্রান্ডের অংশ হয়, আর স্ম্যাকডাউন ব্রান্ড ত্যাগ করে! তাই স্ম্যাকডাউনে কোন ট্যাগ টিম টাইটেল থাকেনা। ফলস্বরূপ, স্ম্যাকডাউন সাধারণ ব্যবস্থাপক স্টেফানি ম্যাকম্যান, নতুন "ডাব্লিউডাব্লিউই ট্যাগ টিম চ্যাম্পিয়নশিপ" এর পরিচয় করিয়ে দেন এবং এটাকে স্ম্যাকডাউন ব্রান্ডের জন্য ট্যাগ টিম টাইটেল বানান। সে আট দলীয় ট্যাগ টিম প্ররিযোগিতা আয়োজন করে। ২০০২ সালের অক্টোবর মাসের ২০ তারিখের নো মারসি ২০০২তে ট্যাগ টিম চ্যাম্পিয়নশিপের ফাইনালে কার্ট এঙ্গেল এবং ক্রিস বেনয়ইট এর দল রে মিস্টেরিও এবং এজকে হারিয়ে প্রথমবারের মত ডাব্লিউডাব্লিউই চ্যাম্পিয়ন হয়।
২০০৭ সালের অক্টোবর ১৭, স্ম্যাকডাউন আর ইসিডাব্লিউ একটি মেধা ভাগ চুক্তি ঘোষণা করে।
ফলস্বরূপ, এই টাইটেলের জন্য উভয় ব্রান্ডে লড়াই শুরু হয়ে যায়। ২০০৮ সালের শেষদিক থেকে ২০০৯ সালের প্রথমদিক পর্যন্ত ডাব্লিউডাব্লিউই ট্যাগ টিম চ্যাম্পিয়ন দ্য কোলনস (কার্লিটো এবং প্রিমো) প্রতিদ্বন্দ্বীতা করে ওয়ার্ল্ড ট্যাগ টিম চ্যাম্পিয়ন জন মরিসন এবং দ্য মিজ এর সাথে, এরই ফলস্বরূপ ১৭ মার্চের "ইসিডাব্লিউ" ঘোষণা করে রেসলম্যানিয়া ১৫ তে একে অপরের বিরুদ্ধে লড়াই করবে এবং যে দল জিতবে সেই দল উভয় টাইটেল পাবে।
ফলস্বরূপ ইউনিফায়েড ডাব্লিউডাব্লিউই ট্যাগ টিম চ্যাম্পিয়নশিপ, দুইটি টাইটেলের সংমিশ্রণে তৈরি টাইটেল তাদের দ্বারা চালু হয়েছে , তারা একের পর এক দলকে হারিয়েছে। এই চ্যাম্পিয়নশিপের জন্য ডাব্লিউডাব্লিউই এর যেকোন ব্রান্ডে লড়াই হতে পারে। অবশেষে, ১৬ আগস্ট , ২০১০, ওয়ার্ল্ড ট্যাগ টিম চ্যাম্পিয়নশিপ ডাব্লিউডাব্লিউই ট্যাগ টিম চ্যস্মপিয়নশিপের ইতিহাস বহাল রাখার জন্য অবসর দেওয়া হয়। তখনকার চ্যাম্পিয়ন দ্য হার্ট ডেস্টিনির ড্যাভিড হার্ট স্মিতগ এবং টাইসন কিডকে দেওয়া হয় নতুন চ্যাম্পিয়নশিপ বেল্ট। আর চ্যাম্পিয়নরা যেকোন ব্রান্ডে প্রতিদ্বন্দীতা করতে পারবে।
বর্তমান চ্যাম্পিয়ন সিজারো এবং শেইমাস, দলীয়ভাবে তাদের এটা দ্বিতীয়বারের মত রাজত্ব।
ভারতীয় পদমর্যাদা ক্রম

ভারতীয় প্রজাতন্ত্রের পদমর্যাদা ক্রম (Order of Precedence) হল একটি প্রোটোকল তালিকা (গুরুত্বপূর্ণ পদের ক্রমবিন্যাস)। এতে পদাধিকারি ও আধিকারিকদের তাদের পদ ও ভারত সরকারের কার্যালয় অনুসারে তালিকাভুক্ত করা থাকে। ভারতের রাষ্ট্রপতির কার্যালয় স্বরাষ্ট্র মন্ত্রক কর্তৃক পরিচালিত হলেও, এই তালিকা ভারতের রাষ্ট্রপতিই নির্দিষ্ট করে দেন। এই তালিকাটি শুধুমাত্র আনুষ্ঠানিক প্রোটোকল নির্দেশ করতে ব্যবহৃত হয়। এর কোনো আইনি ভিত্তি নেই। ভারত সরকারের দৈনন্দিন কার্যক্ষেত্রেও এটি প্রযোজ্য হয় না।
২০১৫ সালের এপ্রিল মাসের পরিস্থিতি অনুসারে এই তালিকাটি নিম্নরূপ:
২০১৫ সালের ১ জানুয়ারি থেকে যোজনা কমিশনের পরিবর্তে নীতি আয়োগ গঠিত হয়েছে। However, MHA hasn't yet updated the Indian Order of Precedence.
ডাব্লিউডাব্লিউই ইউনাইটেড স্টেটস চ্যাম্পিয়নশিপ

ডাব্লিউডাব্লিউই ইউনাইটেড স্টেটস চ্যাম্পিয়নশিপ ডাব্লিউডাব্লিউই এর পেশাদারি কুস্তি চ্যাম্পিয়নশিপ। ডাব্লিউডাব্লিউই ইউনাইটেড স্টেটস চ্যাম্পিয়নশিপ এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ হল মাধ্যমিক পর্যায়ের খেতাব। আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ মিড-আটল্যান্টিক চ্যাম্পিয়নশিপ রেসলিং (পরে জিম ক্রকেট রেসলিং হিসেবে পরিচিতি পেয়েছে এবং ওয়ার্ল্ড চ্যাম্পিয়নশিপ রেসলিং বা ডাব্লিউসিডাব্লিউ) দ্বারা প্রবর্তিত হয়েছে। বর্তমানে ডাব্লিউডাব্লিউই তে পাঁচটি চ্যাম্পিয়নশিপ সক্রিয় আছে। তার মধ্যে এটি একমাত্র চ্যাম্পিয়িনশীপ যেটির জন্ম ডাব্লিউডাব্লিউই তে হয় নি।
আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ প্রথমে মার্কিন যুক্তরাষ্ট্র হেভিওয়েট চ্যাম্পিয়নশিপ নামে পরিচিত ছিল। ১৯৭৫ সালের ১ জানুয়ারি জিম ক্রকেট জুনিয়র পরিচালিত মিড-আটল্যান্টিক চ্যাম্পিয়নশিপ নামক আঞ্চলিক কুস্তি প্রমোশনে এই খেতাবের যাত্রা শুরু হয়। হার্লে রেস প্রথম বা উদ্ভোদনী চ্যাম্পিয়ন হয়। এই খেতাব খুব শীঘ্রই এনডাব্লিউই মিড-আটল্যান্টিক হেভিওয়েট চ্যাম্পিয়নশিপ এর সাথে প্রতিস্থাপন করা হয়। তখন এটি ছিল ঐ প্রমোশনের একক কুস্তিগিরদের সর্বোচ্চ খেতাব।
১৯৮৬ সাল এটি পর্যন্ত মিড আটল্যান্টিক অঞ্চলের শীর্ষ চ্যাম্পিয়নশিপ ছিল। তারপরে এটি প্রমোশনের মাধ্যমিক চ্যাম্পিয়নশিপ ছিল। ১৯৮৮ সালের নভেম্বরে টেড টার্নার কোম্পানিটা কিনে নেন এবং নতুন নামকরণ করে ওয়ার্ল্ড চ্যাম্পিয়নশিপ রেসলিং হিসেবে। 
২০০১ সালে, ওয়ার্ল্ড রেসলিং ফেডারেশন (ডাব্লিউডাব্লিউএফ) ওয়ার্ল্ড চ্যাম্পিয়নশিপ রেসলিং ক্রয় করে নেয়। তাই ক্রয়ের অংশ হিসেবে মার্কিন যুক্তরাষ্ট্র চ্যাম্পিয়নশিপ ডাব্লিউডাব্লিউএফের সম্পত্তি হয়ে যায়।
ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের টুর্নামেন্টটি স্ম্যাকডাউনের জন্য ১৯ জুন থেকে ২৭ জুলাই, ২০২৩ এর মধ্যে অনুষ্ঠিত হয়েছিল! ব্র্যান্ড
<onlyinclude>
</onlyinclude>
পশ্চিম গঙ্গ রাজবংশ

পশ্চিম গঙ্গ রাজ্য ভারতের প্রাচীন কর্ণাটকের একটি গুরুত্বপূর্ণ ক্ষমতাসীন রাজবংশ ছিল যা প্রায় ৩৫০ থেকে ১০০০ খ্রিষ্টাব্দ পর্যন্ত স্থায়ী ছিল। পূর্ব গঙ্গ রাজবংশ, যারা পরবর্তী শতাব্দিতে কলিঙ্গ (বর্তমানে উড়িষ্যা) শাসন করে, থেকে পশ্চিম গঙ্গ রাজ্যকে পৃথকভাবে পরিচয় দেয়ার জন্য তারা ‘পশ্চিম গঙ্গ’ হিসেবেও পরিচিত ছিল। মনে করা হয়ে থাকে যে, পশ্চিম গঙ্গ রাজবংশরা এমন এক সময় তাদের শাসন আমল শুরু হয় যখন দক্ষিণ ভারতে পল্লব রাজ্যের দূর্বলতার কারলে একাধিক স্থানীয় গোত্র তাদের স্বাধীনতা দাবি করে। ৩৫০ খ্রিষ্টাব্দ থেকে ৫৫০ খ্রিষ্টাব্দের মধ্যবর্তী সময়কালে পশ্চিম গঙ্গরা তাদের সার্বভৌম ক্ষমতা বজায় রাখে। প্রথম দিকে গঙ্গ রাজ্যের রাজধানী ছিল কোলার শহরে, পরবর্তীতে মহীশূরের নিকটস্থ কাবেরি নদীর পাড়ে অবস্থিত তলকড়ে রাজধানী স্থানান্তরিত হয়।
বাদামির চালুক্য রাজবংশের উত্থানের পরে, গঙ্গরা চালুক্য আধিপত্য গ্রহণ করে এবং কাঞ্চির পল্লবদের বিরুদ্ধে তাদের আধিপত্যের জন্য লড়াই করে। ৭৫৩ খ্রিস্টাব্দে দাক্ষিণাত্যের প্রভাবশালী শক্তি হিসাবে মান্যক্ষেতের রাষ্ট্রকূটরা চালুক্যদের প্রতিস্থাপন করেছিল। স্বায়ত্তশাসনের জন্য এক শতাব্দীর সংগ্রামের পরে, পশ্চিম গঙ্গরা অবশেষে রাষ্ট্রকুট আধিপত্য গ্রহণ করে এবং তাদের শত্রু, তাঞ্জাভুরের চোল রাজবংশের বিরুদ্ধে সফলভাবে লড়াই করে। দশম শতাব্দীর শেষের দিকে, তুঙ্গভদ্রা নদীর উত্তরে, রাষ্ট্রকুটদের পরিবর্তে উদীয়মান পশ্চিম চালুক্য সাম্রাজ্য এবং চোল রাজবংশ কাবেরী নদীর দক্ষিণে নতুন ক্ষমতা প্রত্যক্ষ করে। ১০০০ সালের দিকে চোলদের দ্বারা পশ্চিম গঙ্গার পরাজয়ের ফলে এই অঞ্চলের উপর গঙ্গ রাজবংশের প্রভাবের অবসান ঘটে। 
আঞ্চলিকভাবে একটি ছোট রাজ্য হলেও আধুনিক দক্ষিণ কর্ণাটক অঞ্চলের রাজনীতি, সংস্কৃতি এবং সাহিত্যে পশ্চিম গঙ্গার অবদান গুরুত্বপূর্ণ বলে বিবেচিত হয়। পশ্চিম গঙ্গার রাজারা সমস্ত ধর্মের প্রতি দয়ালু সহনশীলতা দেখিয়েছিলেন তবে জৈন ধর্মের প্রতি তাদের পৃষ্ঠপোষকতার জন্য সর্বাধিক বিখ্যাত, যার ফলে শ্রাবণবেলগোলা এবং কম্বডহল্লির মতো স্থানে স্মৃতিস্তম্ভ নির্মাণ করা হয়েছিল। এই রাজবংশের রাজারা চারুকলাকে উত্সাহিত করেছিলেন যার কারণে কন্নড় এবং সংস্কৃত সাহিত্যের বিকাশ ঘটেছিল। ৯৭৮ খ্রিষ্টাব্দের চাভুন্দরায় পুরাণ কন্নড় গদ্যের একটি গুরুত্বপূর্ণ রচনা। ধর্ম থেকে শুরু করে হাতি রক্ষণাবেক্ষণ পর্যন্ত বিভিন্ন বিষয়ে অনেক ক্লাসিক লেখা হয়েছিল।
পশ্চিম গঙ্গ রাজবংশের প্রতিষ্ঠাতাদের পূর্বপুরুষদের (চতুর্থ শতাব্দীর আগে) সম্পর্কে একাধিক তত্ত্ব প্রস্তাব করা হয়েছে। কিছু পৌরাণিক বিবরণ উত্তর ভারতীয় উত্সকে নির্দেশ করে, যেখানে এপিগ্রাফির উপর ভিত্তি করে তত্ত্বগুলি দক্ষিণ ভারতীয় উত্সের পরামর্শ দেয়। কিছু রেকর্ড অনুসারে, পশ্চিম গঙ্গরা কানভায়না গোত্রের ছিল এবং তাদের বংশের সন্ধান পাওয়া যায় সৌর রাজবংশের ইক্ষ্বাকুদের সাথে। ঐতিহাসিকরা যারা দক্ষিণের উৎপত্তির প্রস্তাব করেন তারা আরও বিতর্ক করেছেন যে গোত্রের প্রাথমিক ক্ষুদ্র প্রধানরা (ক্ষমতায় আসার আগে) আধুনিক কর্ণাটকের দক্ষিণ জেলাগুলির অধিবাসী ছিলেন কিনা, আধুনিক তামিলনাড়ুর কঙ্গু নাড়ু; অথবা আধুনিক অন্ধ্রপ্রদেশের দক্ষিণাঞ্চলীয় জেলাসমূহ। এই অঞ্চলগুলি দক্ষিণ ডেকানের একটি অঞ্চল জুড়ে রয়েছে যেখানে তিনটি আধুনিক রাজ্য ভৌগোলিকভাবে একীভূত হয়েছে। এটি তাত্ত্বিকভাবে বলা হয় যে গঙ্গারা ৩৫০ সালের আগে উত্তরের রাজা সমুদ্র গুপ্তকর্তৃক দক্ষিণ ভারতে আগ্রাসনের ফলে সৃষ্ট বিভ্রান্তির সুযোগ নিয়ে ছিল এবং নিজেদের জন্য একটি রাজ্য তৈরি করেছিল।
প্রজেক্ট ইউক্লিড

প্রজেক্ট ইউক্লিড হচ্ছে কর্নেল বিশ্ববিদ্যালয়ের প্রকাশনা ব্যবস্থা কর্নেল বিশ্ববিদ্যালয় লাইব্রেরি এবং ডিউক বিশ্ববিদ্যালয়ের প্রকাশনা ব্যবস্থা ডিউক বিশ্ববিদ্যালয় প্রেস-এর একটি যৌথ অংশীদারত্ব যার উদ্দেশ্য হচ্ছে মুক্ত ও সামাজিক প্রকাশনাগুলোর সাথে সমন্বয়ের মাধ্যমে তত্ত্বীয় ও ফলিত গণিত এবং পরিসংখ্যান বিষয়ক জ্ঞানমূলক আলোচনা বৃদ্ধি করা। জ্ঞানমূলক জার্নাল প্রকাশকারী ছোট প্রকাশনা সংস্থাগুলোকে অর্থ-সাশ্রয়ী উপায়ে কাগজ থেকে ইলেকট্রনিক মাধ্যমে রূপান্তরের ক্ষেত্র সৃষ্টির লক্ষ্য নিয়ে প্রজেক্ট ইউক্লিডের সৃষ্টি হয়।
অর্থ প্রদানকারী লাইব্রেরিসমূহ এবং অংশগ্রহণকারী প্রকাশকদের যৌথ উদ্যোগে , প্রজেক্ট ইউক্লিড এর জার্নালের ৭০ শতাংশ নিবন্ধকে ওপেন অ্যাক্সেস উপাদানে পরিণত করেছে। ২০১০ সাল নাগাদ প্রজেক্ট ইউক্লিড ওপেন-এক্সেস উপাদানের ১ লক্ষ পৃষ্ঠায় শর্তহীন অধ্যয়ন অধিকার প্রদান করে।
তত্ত্বীয় ও ফলিত গণিত এবং পরিসংখ্যান বিষয়ক জ্ঞানমূলক আলোচনা বৃদ্ধি করাই প্রজেক্ট ইউক্লিডের উদ্দেশ্য। "মুক্ত প্রবেশাধিকার, অর্থায়ন এবং যৌথ অর্থায়নের সমন্বিত পদ্ধতিতে এটি ছোট প্রকাশনাকে( বিশেষত সামাজিক) গণিত ও পরিসংখ্যান বিষয়ে তাদের বিষয়বস্তু প্রকাশের সুযোগ করে দেয়"।
ছোট,অবাণিজ্যিক গাণিতিক জার্নাল গুলোকে কাগজ থেকে ডিজিটালে রূপ দিতে সহায়তাকারী একটি অনলাইন প্রকাশনা ব্যবস্থার উন্নয়নের জন্য ১৯৯৯ সালে কর্নেল ইউনিভার্সিটি লাইব্রেরি এন্ড্রিউ ডব্লিউ মেল্লন ফাউন্ডেশন থেকে অর্থ সহায়তা লাভ করে। ডিউক বিশ্ববিদ্যালয় প্রেস, যারা নিজেদেরই গণিত জার্নাল অনলাইনে প্রকাশ করার পূর্ব অভিজ্ঞতা ছিল এবং যারা অবাণিজ্যিক গণিত জার্নাল প্রকাশে সাহায্যের ব্যাপারে একই রকম আগ্রহ প্রকাশ করে, তারা কর্নেল বিশ্ববিদ্যালয়ের সহযোগী হিসেবে প্রথমে প্রাপ্ত অর্থ সহায়তার উত্তম ব্যবহার এবং পরে প্রজেক্ট ইউক্লিডের প্রকাশনা ব্যবস্থার রূপরেখা উন্নয়নে সাহায্য করে। 
২০০৩ সালের মে মাসে ১৯ টি জার্নাল প্রকাশের মাধ্যমে কর্নেল বিশ্ববিদ্যালয় প্রজেক্ট ইউক্লিডের যাত্রার সূত্রপাত ঘটায়। ২০০৮ সালের জুলাই মাসে কর্নেল বিশ্ববিদ্যালয় লাইব্রেরি এবং ডিউক বিশ্ববিদ্যালয় প্রেস সমন্বয়ের ব্যপারে একমত হয় এবং প্রজেক্ট ইউক্লিডের ব্যবস্থাপনা যৌথ উদ্যোগে পরিচালিত হতে থাকে। ডিউক ইউনিভার্সিটি প্রেস “মার্কেটিং, অর্থনীতি এবং কার্যাদেশ পূরণের কার্যপ্রবাহ”-এর দায়িত্ব নেয় এবং কর্নেল বিশ্ববিদ্যালয় লাইব্রেরি প্রজেক্ট ইউক্লিডের আইটি অবকাঠামোতে সাহায্য অব্যাহত রাখে।
বর্তমানে, প্রজেক্ট ইউক্লিডে অ্যাওপেন ক্সেস জার্নাল ও মনোগ্রাফ(এক ধরনের গ্রন্থ) উভয়ই আছে। এছাড়াও নিরীক্ষিত হিসেবে চিহ্নিত কিছু বিশেষ সংগ্রহ ও আছে। বর্তমানে যুক্তরাষ্ট্র, জাপান, ইউরোপ, ব্রাজিল ও ইরান থেকে ৬০ টি শিরোনামে কতগুলো জার্নাল রয়েছে। ২০১২ সালের তথ্য অনুযায়ী ৬৪ খণ্ড শিরোনাম, ১৬২ খণ্ড মনোগ্রাফ এবং ২৩ খণ্ড কনফারেন্স প্রসিডিংস-এর মধ্যে মোট ১১০,৪০০ টি জার্নাল নিবন্ধ রয়েছে।
২০১১ সালে প্রজেক্ট ইউক্লিডকে ২০১১ ডিভিশন পুরস্কার প্রদান করে স্পেশাল লাইব্রেরিস অ্যাসোসিয়েশন-এর পদার্থ-মহাকাশবিজ্ঞান-গণিত বিভাগ। গণিত, পদার্থ, মহাকাশবিজ্ঞান বিষয়ক গুরুত্বপূর্ণ লেখা এবং এই বিষয়গুলোতে তথ্যের আদান-প্রদান বৃদ্ধি করে এমন কর্মকাণ্ড কে স্বীকৃতি দিয়ে প্রতিবছর এই পুরস্কার দেয়া হয়। পুরস্কার দেয়ার ক্ষেত্রে যেসমস্ত প্রজেক্ট গ্রন্থাগারের উন্নয়ন করে সেগুলোকেও বিবেচনায় আনা হয়।
খুশকি

খুশকি ত্বকের বিশেষ একটি অবস্থাকে বুঝায়, যা মূলত মাথার খুলিতে বেশি দেখা যায়। এতে চর্মরেণু মাথার ত্বক থেকে আঁশের মত উঠে উঠে আসে, এবং ঝরে পড়ে। খুশকি আত্মসম্মানের এমনকি সামাজিক সমস্যাও তৈরী করতে পারে। এ অবস্থার আরও ভয়াবহ রূপ হলো সেবোরেইক ডারমাটাইটিস বা ত্বকের তৈলাক্ত ও চুলকানিপ্রবণ অবস্থা।
খুশকির স্পষ্ট কোন কারণ জানা না গেলেও, ধারণা করা হয় জিনগত ও পরিবেশগত কারণে খুশকি হতে পারে। শীতকালে যেটা আরও বাড়ার সম্ভাবনা থাকে। খুশকির পেছনে কারণ হিশেবে অপরিচ্ছন্নতাকে দায়ী করা হলেও, মূলত তার সাথে এর সম্পর্ক নেই। ত্বকের কোষের মাত্রাতিরিক্ত বৃদ্ধির কারণে খুশকি হয়ে থাকে। লক্ষণের উপর ভিত্তি করে খুশকির রোগনির্ণয় ও চিকিৎসা করা হয়।
খুশকির কোন সাধারণ প্রতিকার নেই। অ্যান্টিফাংগাল ক্রিম বা স্যালিসিলিক অ্যাসিড ব্যবহার করে অবস্থার কিছুটা উন্নতি হতে পারে। প্রাপ্তবয়স্কদের অর্ধেকই এ অবস্থার স্বীকার, যেখানে মহিলাদের চেয়ে পুরুষদের মধ্যে আক্রান্তর হার বেশি। পৃথিবীর প্রায় সব জায়গার লোকই খুশকিতে আক্রান্ত হয়।
অনেক কারণেই খুশকি হতে পারে। খুশকির সবচেয়ে সাধারণ কারণ বলা যেতে পারে সেবোরেইক ডারমাটাইটিস বা ত্বকের তৈলাক্ত ও চুলকানিপ্রবণ অবস্থাকে।
এক ধরনের ছত্রাক আছে যার নাম মেলাসেজিয়া। সব প্রাপ্তবয়স্ক মানুষের মাথার খুলিতেই এই মেলাসেজিয়া ছত্রাক থাকে। মেলাসেজিয়া নতুন ত্বক কোষ জন্মাতে সহায়তা করে। কিন্তু ত্বকে ময়লা জমে তেল চিটচিটে অবস্থার মধ্যে এই ছত্রাক বিপদে ফেলতে পারে। এ অবস্থায় জন্মানো অতিরিক্ত ত্বক কোষগুলো মরে যায় এবং ঝরে পড়ে। মাথা থেকে ঝরে পড়া সাদা-হলদে খুশকি আসলে আমাদের ত্বকের মৃত কোষ। তবে, মাথা ছাড়াও বাহুমূল, ঊরুসন্ধিসহ শরীরের অন্যত্রও খুশকি হতে পারে।
এ ছাড়া শুষ্ক ত্বকও খুশকির একটা সাধারণ কারণ। শুষ্ক ত্বকের ছোট ছোট মৃত কোষ খুশকি তৈরিতে সহায়তা করে। মাথা ছাড়াও শরীরের অন্যত্রও শুষ্ক ত্বকের নমুনা দেখা যাবে। 
খুশকির লক্ষণের মধ্যে আছে শুষ্ক মাথার ত্বক, ত্বক ঝরে পড়া। ত্বক লাল ও চিটচিটে হয়ে যাওয়া, অস্বস্তিকর অবস্থাও খুশকির লক্ষণ।
"https://dainikchorcha.com/simple-home-remedies-for-dandruff/"। https://dainikchorcha.com/। দৈনিক চর্চা। সংগ্রহের তারিখ 6 ফেব্রুয়ারি ২০২1।
নিউ গড়িয়া

নিউ গড়িয়া হল ভারতের পশ্চিমবঙ্গ রাজ্যের রাজধানী কলকাতা শহরের দক্ষিণাংশের গড়িয়া অঞ্চলের একটি এলাকা। এই এলাকার উত্তর দিকে ইস্টার্ন মেট্রোপলিটান বাইপাস, পশ্চিম দিকে পাটুলি, দক্ষিণ দিকে গড়িয়া রেল স্টেশন এবং পূর্ব দিকে চক গড়িয়া অবস্থিত।
নিউ গড়িয়ায় দুটি প্রধান বাস টার্মিনাস রয়েছে। এই দুটি টার্মিনাস সি-৫ ও ২০৬ বাস রুটের নামে পরিচিত। আগে টার্মিনাসদুটি এই দুটি রুটের বাসের জন্য ব্যবহৃত হত। এখন এখান থেকে শহরের বিভিন্ন প্রান্তে যাওয়ার বাস পাওয়া যায়।
এছাড়া নিউ গড়িয়ায় শিয়ালদহ দক্ষিণ শাখার নিউ গড়িয়া হল্ট রেল স্টেশন অবস্থিত।
শিপন মিত্র

শিপন মিত্র (জন্ম: ১৯৮৭ সাল, ঢাকা) বাংলাদেশের একজন জনপ্রিয় অভিনেতা।
সৈকত নাসির পরিচালিত ‘দেশা দ্য লিডার’ ছবিতে অভিনয়ের মাধ্যমে চলচ্চিত্রে পদার্পণ করেন শিপন মিত্র। তিনি ফিল্ম নিয়ে
মালয়েশিয়া থেকে পড়াশোনা শেষ করে বাংলাদেশে এসে একটি প্রযোজনা প্রতিষ্ঠান চালু করেছিলেন। সেখান থেকে ‘আরাধনা’ শিরোনামে একটি মিউজিক ভিডিও নির্মাণ করা হয়েছিল। কণ্ঠশিল্পী ইমরান ও নির্ঝরের গাওয়া গানটিতে শিপন মডেল হিসেবে ছিলেন। গান দেখে চিত্রনাট্যকার আব্দুল্লাহ জহির বাবু তাকে পছন্দ করেন। তারপর পরিচালক সৈকত নাসির ও বাবুর মাধ্যমে চলচ্চিত্রে আসেন।
রুশ রুবল

রুবল বা রুবেল (মুদ্রা প্রতীক: руб; ব্যাংক কোড: RUB) ( "রুব্লে") হল রাশিয়ার মুদ্রা। এটি আরো ২টি আংশিকভাবে স্বীকৃত দেশ আবখাজিয়া এবং দক্ষিণ ওসেটিয়া -তেও ব্যবহৃত। প্রাথমিকভাবে রুবল, রুশ সাম্রাজ্যের মুদ্রা ছিল, ও পরে সোভিয়েত ঐক্য-র ও। রুবলের ভগ্নাংশ "কোপেক ( কপেকা)" যার মূল্যমান একের একশত ভাগের একভাগ।
রুবল হল বিশ্বের প্রথম দশমিক মুদ্রা, ১৭০৪ সালে যখন ১ রুবল = ১০০ কোপেক, আইনগতভাবে সমান হয়ে ওঠে।
মেসওয়াক

মেসওয়াক হলো মুসলমানদের দাঁত মাজার উপকরণ যা একটি গাছের ডাল, কাঠ বা শিকড়'ও হতে পারে। এটি মুখের পরিষ্কার-পরিচ্ছন্নতার মাধ্যমে আল্লাহর সন্তুষ্টি অর্জনের সুন্নাহ পদ্ধতি। السواك (মিসওয়াক) শব্দটি ساك (সিওয়াক) শব্দমূল থেকে এসেছে। এর আভিধানিক অর্থ হল ঘষা, মাজা বা মর্দন করা। এর সবচেয়ে কাছাকাছি বাংলা প্রতিশব্দ হল দাঁতন। ইসলামি পরিভাষায়, দাঁত থেকে হলুদ বর্ণ বা এ জাতীয় ময়লা দূর করার জন্য কাঠ বা গাছের ডাল ব্যবহার করাকে মিসওয়াক বলে। দীর্ঘ সময় ধরে বাংলা ভাষায় ব্যবহৃত হওয়ায় এটি বাংলা ভাষার'ও একটি শব্দ। এটি 'মেসওয়াক' নামে আত্তীকৃত হয়েছে।
একে অনেক ঐতিহাসিকেরা ব্রাশের প্রাথমিক রূপ মনে করেন। কারণ তখনকার যুগে এটিই ছিল দাঁত মাজার একমাত্র মাধ্যম। ইসলামে মেসওয়াক একটি বিশেষ স্থান দখল করে রয়েছে।অযু ও গোসলের পূর্বে মেসওয়াক করা সুন্নত। এছাড়া যেকোন ভালো কাজের পূর্বে নবীজি মেসওয়াক করতেন।
১৭ নং ওয়ার্ড, কলকাতা পৌরসংস্থা

১৭ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের শোভাবাজার ও দর্জিপাড়া অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
১৭ নং ওয়ার্ডের সীমানা নিম্নরূপ: উত্তর দিকে শ্রীঅরবিন্দ সরণি, পূর্ব দিকে বিধান সরণি, দক্ষিণ দিকে দানী ঘোষ সরণি এবং পশ্চিম দিকে যতীন্দ্রমোহন অ্যাভিনিউ।
১৮ নং ওয়ার্ড, কলকাতা পৌরসংস্থা

১৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
১৮ নং ওয়ার্ডের সীমানা নিম্নরূপ: উত্তর দিকে শ্রীঅরবিন্দ সরণি, পূর্ব দিকে যতীন্দ্রমোহন অ্যাভিনিউ, দক্ষিণ দিকে দানী ঘোষ সরণি এবং পশ্চিম দিকে রবীন্দ্র সরণি।